പണ്ടുപണ്ട്, അത്ര ദൂരത്തൊന്നുമല്ലാത്ത ഒരു ദേശത്ത്,
രാജാക്കന്മാരുടെ ഒരു പരമ്പര വിശ്വസിച്ചിരുന്നത്,
ഇംഗ്ലണ്ട് എങ്ങനെയും ഭരിക്കാനുള്ള അവകാശം ദൈവം തങ്ങൾക്ക് നൽകിയിരുന്നു എന്നാണ്.
നിങ്ങൾക്ക് മുടിചുവന്ന്, പൊക്കമുള്ള ട്യൂഡർ രാജാവ് ഹെൻട്രി എട്ടാമനെ അറിയാം.
സ്വന്തം പത്നിമാരെ ക്ലീനെക്സ് പോലെ ഉപയോഗിച്ചു.
ഒറ്റ മൂക്കുചീറ്റൽ, പിന്നെ എറിഞ്ഞുകളയും.
വിവാഹമോചനം, തലവെട്ടൽ, മരണം. വിവാഹമോചനം, തലവെട്ടൽ, അതിജീവനം.
അതുകഴിഞ്ഞ് സിംഹാസനമേറിയത് അദ്ദേഹത്തിൻ്റെ മകൻ എഡ്വേർഡാണ്.
കഷ്ടമായി.
അദ്ദേഹം മരിച്ചപ്പോൾ കിരീടം ലഭിക്കുമെന്നു കരുതിയത്
എഡ്വേർഡിൻ്റെ സഹോദരിമാർ മേരിയ്ക്കോ എലിസബത്തിനോ ആണ്,
പക്ഷേ സംഭവിച്ചത് എല്ലാവരെയും ഞെട്ടിക്കുന്ന ഒന്നായിരുന്നു.
ലേഡി ജെയ്ൻ ഗ്രേ.
ബുദ്ധിമതിയായ തിരുത്തൽവാദി, പലപ്പോഴും ഒരു തലവേദനയാകുന്നവൾ,
പിന്നെ അവളുടെ അതിമോഹികളായ പ്രഭുകുടുംബത്തിന് ഒരു രാഷ്ട്രീയ കരു,
സ്വന്തം സമ്മതമില്ലാതെ വിവാഹിതയായി, ഇഷ്ടമില്ലാതെ രാജ്ഞിയായി അവരോധിക്കപ്പെട്ടു,
പിന്നെ വെറും ഒൻപത് ദിവസങ്ങൾക്കുശേഷം, അവളൊരു രാജ്യദ്രോഹിയായി മുദ്രകുത്തപ്പെട്ടു,
ദാ കിടക്കുന്നു.
അവളുടെ തല.
ഒരുപക്ഷെ ഇംഗ്ലണ്ടിന് ആവശ്യമായിരുന്ന നേതാവാകാൻ ജെയ്ന് കഴിയുമായിരുന്നു,
ചരിത്രം അവളെ ഓർക്കുന്നത് അങ്ങേയറ്റം ദുർവിധിയുള്ള യുവതിയായിട്ടാണ്.
അത് വിടാം.
ചരിത്രം അതല്ലായിരുന്നെങ്കിലോ?
നിനക്കിഷ്ടമില്ലാത്തത് ഒരിക്കലും ചെയ്യരുത്.
പക്ഷേ എനിക്കത് വേണം ലേഡി ജെയ്ൻ.
എന്നാൽ, ഞാൻ തരുന്ന ഉപദേശം, അവൻ്റെ ലിംഗത്തിൽ പഴുപ്പുണ്ടെങ്കിൽ...
-അവൻ്റെ കൂടെ കിടക്കരുത്. -നിനക്ക് വിവരമുണ്ട് സൂസന്ന.
നിൻ്റെ ചൊറിച്ചിലിന് ഞാനൊരു ലേപനം ഉണ്ടാക്കി.
നീ ബുദ്ധിമതിയാണല്ലേ?
ഇവൾ ബുദ്ധിമതിയല്ലേ?
അപ്പോ, എനിക്ക് എപ്പോൾ മുതൽ ബന്ധപ്പെടാനാകും?
കുറച്ച് ആഴ്ചകൾ.
എനിക്ക് കുറച്ച് ആഴ്ചകളൊന്നും മാറിനിൽക്കാനാവില്ല. നിനക്ക് പറ്റുമോ?
എനിക്കു പറ്റില്ല. ജെയ്നിന് അറിയില്ല.
അവളൊരു ലേഡിയാണ്, വിവാഹത്തിനായി എല്ലാം സൂക്ഷിച്ചിരിക്കുന്നു.
സത്യത്തിൽ, ഞാനെന്നെ എനിക്കായിത്തന്നെ സൂക്ഷിക്കുകയാണ്.
ഞാൻ ഒരിക്കലും വിവാഹിതയാവില്ല.
അതേ, നിൻ്റെ യോനീചികിത്സ നടത്തുന്നയാളെത്തന്നെ കളിയാക്കിക്കോ.
പക്ഷേ നീ എങ്ങനെ ജീവിക്കും?
നീ എന്തുചെയ്യും? നിൻ്റെ അമ്മ എന്തുപറയും?
ലേഡി ഫ്രാൻസെസിന് അറിയില്ല.
അവർ ചിന്തിക്കുന്നത് കാര്യമാക്കുന്നില്ല. എനിക്ക് വലിയ പ്ലാനുകളുണ്ട്.
പോയി അവരോടു പറയൂ.
ഇംഗ്ലണ്ടിലെ പച്ചമരുന്നുകളുടെയും അവയുടെ ഉപയോഗത്തിൻ്റെയും
ലോകത്തെ ആദ്യത്തെ സമ്പൂർണ്ണ സംഗ്രഹം തയ്യാറാക്കുകയാണ് ഞാൻ.
-പച്ചമരുന്നുകളോ? -പച്ചമരുന്നുകൾ.
പച്ചമരുന്നുകൾ.
വിശദവിവരങ്ങളും പിന്നെ വായിക്കാനറിയാത്തവർക്കായി ചിത്രങ്ങളും.
റെമെഡിയോറം രചന ജെയ്ൻ ഗ്രേ
ഇതെനിക്ക് പ്രസിദ്ധീകരിച്ച് വിൽക്കണം.
ചിലപ്പോൾ സ്വതന്ത്രയായി ജീവിക്കാനുള്ള പണം എനിക്ക് ഉണ്ടാക്കാനാവും.
ആ ജമന്തിച്ചാറ് എവിടെപ്പോയി?
-ജെയ്ൻ. -കണ്ടു.
ലെസ്റ്റർ പ്രഭു വരുന്നു.
നാശം. അതിന്നായിരുന്നോ?
അമ്മ എന്നോട് പൂക്കൾ കൊണ്ടുവരാൻ പറഞ്ഞു.
ദിവസം രണ്ടുനേരം ഉപയോഗിക്ക്!
ജെയ്ൻ, നോക്ക്.
അതാണ് പുതിയ കുതിരക്കാരൻ. ലഷ്.
അവനെന്നെ ഓടിക്കാൻ പഠിപ്പിക്കുന്നു.
നീ ഇവ ചവച്ചോ?
-മിണ്ടാതിരിക്ക് മാർഗരറ്റ്. -ഇവ മനോഹരമാണ്.
മിണ്ടാതിരിക്ക് കാതറീൻ.
എല്ലാവരും മിണ്ടാതിരിക്ക്. ചിരിക്ക്. അങ്ങനെ വല്ലതും കിട്ടാനുള്ളത് മേടിക്കണം.
ജെയ്നിൻ്റെ പിതാവ് ആണ്മക്കളില്ലാതെ മരിച്ചപ്പോൾ,
അദ്ദേഹത്തിൻ്റെ വല്യമ്മാവൻ, ഒരിക്കൽ സ്ഥാനം നഷ്ടമായ,
ലെസ്റ്റർ പ്രഭുവിന് സമ്പത്തെല്ലാം ചെന്നുചേർന്നു,
ഇതുമൂലം ഗ്രേയുടെ വിധവയും പെണ്മക്കളും
അവരുടെ അതിജീവനത്തിനായി ലെസ്റ്ററിൻ്റെ കരുണയിൽ ജീവിക്കേണ്ടി വന്നു.
ലണ്ടൻ റോഡിൽ ഭയങ്കര തിരക്ക്. ചെപ്സ്റ്റോയിൽ ആരെയോ തൂക്കിക്കൊല്ലുന്നു.
ഓഹ്. മഹാ ശല്യം തന്നെ.
-അവരെയെല്ലാം തീവച്ചു കൊല്ലണം. -മാർഗരറ്റ്.
ഞാനത് അംഗീകരിക്കുന്നു മോളേ.
ഏറ്റവും പുതിയ ഡിവിഷൻ നിയമങ്ങൾ മൃഗ-മാനവ കടന്നുകയറ്റത്തിന് മരണമാണ് വിധിക്കുന്നത്,
പക്ഷേ അതെങ്ങനെ എന്നില്ല.
കാര്യക്ഷമതയുടെ ശത്രുവാണ് വിശദീകരണം.
നീയങ്ങ് വളർന്നു, അല്ലേ?
നന്നായിരിക്കട്ടെ മോളേ.
നീയൊന്നു ചിരിച്ചാൽ കൂടുതൽ സുന്ദരിയാകും.
ആണോ?
പ്രഭോ, ഇനി അങ്ങ്...
കാലു പൊക്കിവച്ചാൽ എൻ്റെ വാതത്തിന് ആശ്വാസം കിട്ടും.
ഇതിന് ചെറി നല്ലതാണ്. ഞാനത് വായിച്ചു...
നീ വായിച്ചോ? ഒരു ബുക്കിലോ?
ഞാനെൻ്റെ ഭാര്യമാരെ ഒരിക്കലുമനുവദിച്ചില്ല, എല്ലാവരും പ്രസവത്തിൽ മരിച്ചു.
എൻ്റെ പിള്ളേരെല്ലാം വലുതായിരുന്നു.
ഞാൻ അതിൽ ഒരാളെയും വായിക്കാനോ പുസ്തകങ്ങൾ സ്വന്തമാക്കാനോ അനുവദിച്ചില്ല.
അമ്മേ, നിങ്ങൾ എന്തിനാണ് ഞങ്ങളെ വിദ്യാഭ്യാസം നൽകി ബുദ്ധിമുട്ടിച്ചത്?
കാരണം വിഡ്ഢികളായ സ്ത്രീകൾ മടുപ്പിക്കും.
അപ്പോ വിഡ്ഢികളായ പുരുഷന്മാരോ?
അതെന്താ?
ഒന്നുമില്ല പ്രഭോ.
ലെസ്റ്റർ, ദയവായി പറയൂ, അങ്ങേയ്ക്ക് ഉറപ്പുണ്ടോ?
ഉവ്വ്, തീർച്ചയായും ഉണ്ട്.
ജെയ്ൻ, മോളേ,
ചെറുപ്പക്കാരിയായ ഒരു ആഢ്യവനിതയ്ക്ക്
ലഭിക്കാവുന്ന ഏറ്റവും വലിയ ബഹുമതി ഞങ്ങൾ നിനക്കായി ഉറപ്പാക്കിയിരിക്കുന്നു.
നിൻ്റെ വിവാഹം.
നാശം.
എൻ്റെ വിവാഹമോ?
എന്തൊരു വിനയം. ഒരു ഗതിയുമില്ലാതെ ജീവിച്ചു മരിച്ചു പോകുമെന്ന് വിശ്വസി...
മിണ്ടാതിരിക്കൂ!
-എന്താ? -അതു തന്നെ!
നിങ്ങൾ പറയുന്നതെല്ലാം തെറ്റാണ്.
എനിക്ക് ചിരിക്കുമ്പോൾ കൂടുതൽ ഭംഗിയില്ല,
പിന്നെ ഞാൻ ഗതിയില്ലാത്തവളായി തീരില്ല. ഞാൻ...
ഈ വാർത്ത കേട്ട് വളരെ സന്തോഷമുണ്ട്.
ഇനി ഞാൻ ജെയ്നിനെ അവളുടെ മുറിയിലേക്ക് കൊണ്ടുപോവുകയാണ്. വരൂ.
അവളോട് പൊറുക്കണം പ്രഭോ.
മന്ദബുദ്ധി.
ആ പൊട്ടനൊപ്പം ചേർന്ന് എൻ്റെ ജീവിതം തീരുമാനിക്കാൻ ഇത്ര ധൈര്യം വന്നോ?
നീയാണിത് ചെയ്യിച്ചത്.
എനിക്ക് വിവാഹം കഴിക്കേണ്ട!
നിനക്കിഷ്ടമില്ല എന്നു പറഞ്ഞ് നിൻ്റെ ജീവിതം തീരുമാനിക്കാനാവില്ല.
നിനക്ക് ചെക്കന്മാരെപ്പറ്റിയോ വേട്ടയെയോ നൃത്തത്തെയോ പറ്റി സംസാരിക്കേണ്ട,
ആകെ ചെയ്യുന്നത് ആ വേലക്കാരിപ്പെണ്ണിൻ്റെ കൂടെ പരദൂഷണം പറയുകയോ
അല്ലെങ്കിൽ ആ നരകം പിടിച്ച പച്ചമരുന്നുകളും ബുക്കുകളും കൊണ്ടിരിക്കുകയോ ആണ്.
ഗിൽഡ്ഫോർഡ് ഡഡ്ലി പ്രഭു ആയിരിക്കും നിൻ്റെ ഭർത്താവ്.
ഗിൽഡ്ഫോർഡ് ഡഡ്ലിയോ?
ഞാൻ കേട്ടിട്ടുണ്ട്. അയാൾ ഒരു അധമനാണെന്നാണ് പെൺകുട്ടികൾ പറയുന്നത്.
കുടി, അടിപിടി, ചൂതാട്ടം. വേശ്യകളുമായുള്ള സംസർഗ്ഗം.
അയാളെ ഞാൻ വിവാഹം കഴിക്കുന്ന പ്രശ്നമില്ല.
ജെയ്ൻ, ഈ വിവാഹം നമുക്ക് രക്ഷയാകും.
നമ്മളോടുള്ള കരുണ കാണിക്കൽ ലെസ്റ്ററിന് താമസിയാതെ മടുക്കും.
ക്രോയ്ഡോണിലെ ഒരു നശിച്ച ചെറ്റപ്പുരയിലേക്ക് താമസം മാറാൻ എനിക്ക് ആഗ്രഹമില്ല.
നിൻ്റെ അച്ഛൻ നമുക്കായി ഒന്നും തന്നില്ല.
നമ്മുടെ ആകെ സ്വത്ത് നമ്മുടെ പാരമ്പര്യമാണ്.
നീ രാജാവിൻ്റെ ഏറ്റവും അടുത്ത ബന്ധമുള്ള വെറിറ്റി കസിനാണ്.
ഡഡ്ലിമാർ അധികാരത്തിനായി എന്തും ചെയ്യും,
പിന്നെ, അവർ അതിധനികരുമാണ്.
കാര്യം കാണാൻ നടക്കുന്ന നീച.
അക്കാര്യം ഇനി നമ്മൾ ചെയ്യില്ല.
മൂന്നു ദിവസത്തിൽ നിൻ്റെ വിവാഹമാണ്.
ഈ വിവാഹത്തിൽ നിന്ന് രക്ഷപ്പെടാൻ ഞാൻ കഴിയുന്നതെല്ലാം ചെയ്യും.
ജെയ്ൻ, നിനക്ക് ഒരു കഴിവുമില്ല.
എൻ്റെ ബുക്ക്. എൻ്റെ ബുക്കെവിടെ?
നിങ്ങൾ എന്താണ് ചെയ്തത്?
ഞാനാ നശിച്ച സാധനം തീയിൽ എറിഞ്ഞു.
രചന ജെയ്ൻ
എല്ലാവരുടെയും ജീവിതത്തിൽ ഒരു സമയമെത്തും
ഇനി ഒരു നിമിഷം പോലും സ്വന്തം അമ്മയുടെ വിഡ്ഢിത്തം
സഹിച്ച് ജീവിക്കാനാവില്ല എന്ന് തിരിച്ചറിയുന്നത്.
നിനക്കിഷ്ടമുള്ളത് പറ.
ഇപ്പോ, ഇത് കൊള്ളാം.
പറ്റില്ല.
വേഗം.
നമ്മൾ പോവുകയാണ്.
ഞാനത് ആസ്വദിക്കുകയായിരുന്നു.
നീ എന്താ പറഞ്ഞത്?
നമ്മൾ പോവുകയാണ്. ഉടൻ. ഇപ്പോൾത്തന്നെ.
വടക്കോട്ടു പോയി, നമ്മളെ ആരും തിരിച്ചറിയാത്ത ഒരു ഗ്രാമം കണ്ടെത്താം.
ഞാൻ മരുന്നുകളുണ്ടാക്കാം, നീ അവ വിൽക്കണം.
-നിനക്ക് വട്ടാണോ? -എന്റെ ജീവിതം മുഴുവൻ പെട്ടുപോയി.
ഞാൻ വിവാഹിതയായാൽ, ഇനി മറ്റൊരിടത്ത് പെട്ടുപോകും.
അത് ഭീകരമായിരിക്കും.
-ജെയ്ൻ, നിനക്കറിയില്ല എങ്ങനെ... -നീ പറയുന്നത്...
എൻ്റെ അമ്മയെപ്പോലെയാ.
നേരം വെളുക്കാറായി. വേഗം വേണം.
ഇത് അപകടമാണ്. മൃഗ-മാനവ സംഘം. ആളുകൾ ആഭ്യന്തര യുദ്ധത്തെപ്പറ്റി സംസാരിക്കുന്നു.
നീയതിപ്പോൾ വിശ്വസിക്കുന്നില്ല, ഉണ്ടോ?
നീ അവസാനം ഒരു മൃഗ-മാനവനെ കണ്ടത് എപ്പോഴാണ്?
ശരിയാ, നിനക്കെന്തറിയാം? നീ എവിടെയും പോകാറില്ലല്ലോ.
ജെയ്ൻ, ഞാനൊരു കുഞ്ഞായിരുന്നപ്പോൾ, ഞാൻ...
നിന്നെ നിൻ്റെ കുടുംബം പുറത്താക്കി.
അതേ, നീ എന്നോടു പറഞ്ഞു. അതിൽ ഒരാൾ ഇടപെട്ടിരുന്നു...
അല്ല, അതല്ല... നീ സുരക്ഷിതയായിരിക്കില്ല.
എൻ്റെ അമ്മ എന്നെ കച്ചവടം ചെയ്യാൻ ശ്രമിക്കുന്നിടത്തോളം ഞാൻ സുരക്ഷിതയാവില്ല.
എനിക്ക് എന്നേക്കും എൻ്റെ ജീവിതം സ്വന്തമായി വേണം.
-ജെയ്ൻ... -എന്നാലിവിടെ നിന്നോ.
ഞാൻ തനിച്ചാണ് നല്ലത്.
നീ ഒരാഴ്ചയ്ക്കകം മരിക്കും.
നമുക്ക് പണം വേണ്ടിവരും.
എൻ്റെ മോതിരം ഇഷ്ടമായോ?
എൻ്റെ പ്രിയപ്പെട്ട അമ്മ ബോധം കെട്ടുറങ്ങുന്നവളാണ്.
മാർലോയിലേക്കുള്ള പഴയവഴിയേ പോയി,
നദിയിലെ ചങ്ങാടത്തിൽ ചാടിക്കയറി, സ്വന്തം ജീവിതം ആരംഭിക്കാം.
ഹേയ് ജെയ്ൻ.
എന്താ?
എന്താ ആ ശബ്ദം?
ഓട്!
വേഗം!
-വേഗം വാ! -ഞാൻ വരുവാ.
വാ.
നിൽക്ക്! അവരിവിടെയുണ്ട്!
എൻ്റെ മോതിരം മോഷ്ടിച്ച്, എൻ്റെ മകളെ കടത്തിക്കൊണ്ടുപോയ കള്ളി അതാണ്.
അവളത് ചെയ്തിട്ടില്ല... അവളെ വിട്! അത് ഞാനായിരുന്നു!
എന്നെ വിടെടാ തെണ്ടീ!
അത് നീയല്ലായിരുന്നു. മനസ്സിലായോ?
ഞാനവളെ നിർബന്ധിച്ച് വിളിച്ചതാണ്!
നിൻ്റെ വേലക്കാരിയെ മോഷണക്കുറ്റത്തിന് തൂക്കിലിടും,
അതിനു മുമ്പ് അവൾ ജയിലിൽ കിടന്നു ചത്തില്ലെങ്കിൽ.
ജെയ്ൻ, എനിക്കു മാപ്പുതരൂ.
മൃഗ-മാനവൻ.
ഒരു മൃഗ-മാനവനെ ഒളിപ്പിക്കുന്നതിനുള്ള ശിക്ഷ നീ മറന്നുപോയോ?
എനിക്കറിയില്ലായിരുന്നു.
അപ്പോൾ നീയൊരു വിഡ്ഢിയാണ്. വീട്ടിൽ പോ!
മൈ ലേഡി ജെയിൻ
ഒരു പ്രാപ്പിടിയൻ. അതേ, സൂസന്ന ഒരു പ്രാപ്പിടിയനാണ്.
ഞാൻ പറഞ്ഞിരുന്നോ, ഈ ലോകത്തിൽ
ചില ആളുകൾക്ക് സ്വയം ഒരു മൃഗമായി രൂപം മാറാൻ സാധിക്കുമെന്ന്?
അവരെ മൃഗ-മാനവർ എന്നാണ് വിളിക്കുന്നത്.
ജെയ്നിനെപ്പോലെയുള്ള മറ്റെല്ലാവരും, മാനവരാണ്.
ജെയ്നിന് തീർച്ചയായും മൃഗ-മാനവരെപ്പറ്റി അറിയാമായിരുന്നു.
അവളുടെ വേലക്കാരി, അവളുടെ സുഹൃത്ത് അവരിൽ ഒരാളാവുമെന്ന് അവൾ ഒരിക്കലും കരുതിയില്ല.
മൃഗ-മാനവർ എന്നാൽ സാത്താൻ മാനവരെ നശിപ്പിക്കാൻ അയച്ച
അപകടകാരികളായ വിരൂപികളാണെന്നാണ് ജെയ്നിനെ പഠിപ്പിച്ചിരുന്നത്.
മനുഷ്യകുലത്തിന് സാത്താൻ്റെ ശാപം
എന്തായാലും മണ്ടത്തരം തന്നെ.
മൃഗ-മാനവനെന്ന നിലയിൽ നിങ്ങൾക്ക് സ്വന്തം മൃഗരൂപം തെരഞ്ഞെടുക്കാനാവില്ല,
പക്ഷേ ഇഷ്ടമുള്ളപ്പോഴെല്ലാം രൂപം മാറാനാകും.
ചില തലമുറകളിൽ മൃഗ-മാനവീയത ഉണ്ടാവില്ല, പിന്നെ മറ്റു ചിലവയിൽ പ്രത്യക്ഷമാകും,
സാധാരണ കൗമാരപ്രായത്തിൽ അതിവൈകാരികത ഉള്ള ഒരു നിമിഷത്തിൽ.
ജീവിതകാലം മുഴുവൻ ഒരു മൃഗം
ഒരു നിമിഷം നീ നിൻ്റെ സഹോദരിയുമായി വഴക്കിടുന്നു,
അടുത്ത നിമിഷം, ദാ! നീയൊരു നീർനായയാണ്.
ഇത് നിങ്ങൾക്ക് ജന്മനാ ലഭിക്കുന്ന ഒന്നാണ്,
അതായത് ഇടംകയ്യരെപ്പോലെ, അല്ലെങ്കിൽ കൃഷ്ണമണികളുടെ നിറം പോലെ.
ദശാബ്ദങ്ങളായി മൃഗ-മാനവർ ശിക്ഷിക്കപ്പെട്ടു, അധിക്ഷേപിക്കപ്പെട്ടു, നിരോധിക്കപ്പെട്ടു.
മരത്തലയനായി പേരുകേട്ട ഹെൻട്രി രാജാവ്, പിന്നീട്
അവരെ കാട്ടിലേക്ക് നാടുകടത്തി,
അവിടെ അവർ വേട്ടയാടിയോ ഭിക്ഷയെടുത്തോ മോഷ്ടിച്ചോ അതിജീവിക്കണം.
മൃഗ-മാനവരെ കാട്ടിലേക്ക് കടത്തി
ഒരു മൃഗ-മാനവനായാൽ എങ്ങനെയിരിക്കും എന്ന് ജെയ്ൻ എപ്പോഴും ആലോചിക്കുമായിരുന്നു,
പക്ഷേ യഥാർത്ഥ ജീവിതത്തിൽ അവൾ ഒന്നിനെ കണ്ടിട്ടില്ല.
യഥാർത്ഥ ജീവിതം, നമുക്കറിയാം, നെഞ്ചത്തു കിട്ടുന്ന അസ്സൽ ചവിട്ടുപോലെ അപമാനകരവുമാണ്.
ജെയ്ൻ എന്തിനാ ദേഷ്യപ്പെട്ടിരിക്കുന്നേ?
അമ്മ പറഞ്ഞത് ശരിയാ. ജെയ്നിനെക്കൊണ്ട് വല്യ പ്രയാസമാ.
നീ അവരുടെ പക്ഷം പിടിക്കുന്നതിൽ ഒരത്ഭുതവുമില്ല.
ഇത് ശരിയല്ല. ഞാൻ തയ്യാറല്ലായിരുന്നു. എനിക്കൊരു ഐഡിയ ഉണ്ട്.
വേലക്കാർ മൃഗ-മാനവരാണോ എന്നറിയാൻ നമുക്കവരെ വെള്ളത്തിൽ മുക്കി നോക്കാം.
മുക്കി നോക്കാനോ?
പിന്നെ വേലക്കാരെല്ലാം മരിച്ചുകഴിഞ്ഞാൽ ആര് ആഹാരം തരും, ആര് തീ കൂട്ടും?
അതെടുത്തോ!
മാർഗരറ്റ്, കുഴപ്പമൊന്നും ഇല്ലല്ലോ?
നിന്നെ പറ്റിച്ചു.
കള്ളച്ചോരയോ? മാർഗരറ്റ്. ഇത് ചതിയാണ്.
നീ "ജയം" എന്നത് തെറ്റിച്ചു പറഞ്ഞു.
നിങ്ങൾ എവിടെപ്പോകുന്നു?
അമ്മ എവിടെപ്പോവുകയാണ്?
ഡഡ്ലി പ്രഭുവിനെക്കാണാൻ ലണ്ടനിലേക്ക്. നിൻ്റെ വിവാഹം പ്ലാൻ ചെയ്യുകയാ!
ഹേയ്! ആ വഞ്ചിയെ പിന്തുടരൂ.
ലേഡി ഫ്രാൻസെസ്.
ലോർഡ് ഡഡ്ലി.
ഇത് ലേഡി ജെയ്നല്ലേ?
ഞാൻ പ്രതീക്ഷിച്ചില്ല... എൻ്റെ ഭാവി മരുമകൾ. സ്വാഗതം!
നിങ്ങൾക്ക് കാണാവുന്നതു പോലെ ഞങ്ങൾ പുതിയ കർട്ടനുകളൊക്കെ ഇടുകയാണ്,
വിവാഹാഘോഷങ്ങൾക്ക് ഫിറെൻസിൽ നിന്ന് നേരിട്ടു വരുത്തിയത്.
പന്നി വരട്ടിയത്, മയിൽ പൈ, കൊക്ക് ജെല്ലി,
പിന്നെ എനിക്കേറ്റവും ഇഷ്ടപ്പെട്ട ഡോൾഫിൻ റോസ്റ്റ്.
എന്തൊരു സ്വാദാ!
പിന്നെ, സംഗീതകാരന്മാർ.
-നാം ഫ്രഞ്ചുകാരെ എങ്ങനെയാ കാണുന്നേ? -ഉത്സാഹമില്ലാത്തവർ.
എനിക്കറിയാം. വൃത്തികെട്ട മൃഗസ്നേഹികൾ, പക്ഷേ അവരുടെ സംഗീതം...
നിന്നെ കണ്ട് ഞാൻ മയങ്ങിപ്പോയി എന്നെനിക്ക് പറയേണ്ടിവരും.
നീ വളരെ വളരെ ബുദ്ധിമതിയാണെന്ന് എല്ലാവരും എന്നോടു പറയുന്നു.
അതേ, എൻ്റെ അമ്മ പക്ഷേ എൻ്റെ വിദ്യാഭ്യാസത്തിൽ ഖേദിക്കുന്നു.
-അത് തീർച്ചയായും... -ഞാൻ തമാശ പറയും.
എൻ്റെ കസിൻ എഡ്വേർഡ് രാജാവും ഞാനും ചെറുപ്പത്തിൽ അദ്ധ്യാപകരെ പങ്കിട്ടിരുന്നു.
അദ്ദേഹം എൻ്റെ പഴയ സുഹൃത്താണ്.
രാജാക്കന്മാർക്ക് സുഹൃത്തുക്കളില്ല.
അവർക്ക് പ്രജകളാണുള്ളത്. പിന്നെ ഉപദേശകരും, എന്നെപ്പോലെ.
പ്രഭോ, ഞാനിവിടെ നിങ്ങളുടെ മകനെ കാണാൻ വന്നതാണ്.
ഗിൽഡ്ഫോർഡ് ഇവിടെയില്ല. അവൻ പുറത്തു പോയിരിക്കുന്നു. പലജോലികളുമായി തിരക്കിലാണ്.
"ജോലികളോ?"
മദ്യപാനമോ അടിപിടിയോ അതോ രണ്ടും കൂടിയോ?
ഒരു വേശ്യയ്ക്കൊപ്പം പോയി അസുഖം പിടിച്ചോ? ശരിയാ, എനിക്കതെപ്പറ്റി എല്ലാമറിയാം...
പ്രായത്തിൻ്റെയാ.
എനിക്ക് മനസ്സിലാകും. ഇതൊരു വലിയ ദിവസമാണല്ലോ.
ഇനി, എൻ്റെ മറ്റേ മകൻ സ്റ്റാനിൻ്റെയും വിവാഹ നിശ്ചയം കഴിഞ്ഞു എന്നറിയാമോ?
ഒരു ബവേറിയൻ രാജകുമാരിയുമായി.
സത്യമാണോ?
-അതേ. -അവൾ വളരെ ധനികയാണോ?
അതിധനിക. ഇപ്പോൾ അവിടെ മഹാമാരി പൊട്ടിപ്പുറപ്പെട്ടിരിക്കുന്നു,
അതിനാൽ വിവാഹം നീട്ടിവച്ചിരിക്കുന്നു.
പക്ഷേ ഞാൻ അവനോട് പറഞ്ഞു,
അവൾ മഹാമാരിയെ അതിജീവിച്ചാൽ, അവൾക്കീ വിവാഹവും അതിജീവിക്കാനാവും.
സത്യത്തിൽ...
ഡഡ്ലിക്കും എനിക്കും ഒരു വിവാഹക്കരാറിനെപ്പറ്റി സംസാരിക്കണം.
ആദ്യം എനിക്ക് ഒരു കാര്യം പറയാനുണ്ട്.
വീണ്ടും?
പറഞ്ഞോളൂ മോളേ.
എനിക്ക് നിങ്ങളുടെ മകനെ വിവാഹം കഴിക്കേണ്ട.
നിനക്കെന്തുവേണം എന്നത് കാര്യമല്ല.
ഇനി, നമ്മളൊരു കർട്ടൻ വാങ്ങുമ്പോൾ, നമ്മളത് നമുക്കായല്ല വാങ്ങുക,
വരും തലമുറയ്ക്കു വേണ്ടിയാണ് വാങ്ങുന്നത്.
ഓയ് മിസ്റ്റർ, ചില്ലറ വല്ലതും ഉണ്ടെങ്കിൽ തരൂ.
നിൽക്കൂ. ഒരു നാണയമാണോ? എങ്കിൽ വാ.
നിനക്കത് വേണമെന്ന് തോന്നി. വാ, കൂടുതൽ ഉയരത്തിൽ ചാട്.
തുടരൂ. കൂടുതൽ ഉയരത്തിൽ ചാട്! വാ.
എടാ കൊച്ചു തെമ്മാടീ!
നിർത്തത്! നിർത്ത്!
ആ കുഞ്ഞിനെ ഉപദ്രവിക്കാൻ ഇത്ര ധൈര്യമോ?
അതെന്നെ തടഞ്ഞു.
നിങ്ങളവനെ കളിയാക്കി. ഞാനത് കണ്ടു.
പാവം കുട്ടി. നിനക്ക് പരുക്കുണ്ടോ?
ഇതിലും മോശം അനുഭവം അവനുണ്ട്.
അവനാ നാണയങ്ങൾ നൽകൂ.
ഇല്ല.
നൽകാൻ!
തീർച്ചയായും മാഡം.
അയ്യോ.
ശരിക്കും?
ഞാനവനെ യാചിക്കുന്നതിൻ്റെ കുഴപ്പങ്ങളെപ്പറ്റി പഠിപ്പിക്കുകയായിരുന്നു.
നിനക്ക് വസൂരി പിടിച്ചു പോട്ടെ ദുഷ്ടാ.
സൂക്ഷിക്കണം. അവരുടെ ദേഹത്ത് ചെള്ളുണ്ട്.
അതാരാണ്?
ഡഡ്ലി പ്രഭുവിൻ്റെ മകൻ. അയാളൊരു ചെറ്റയാണ്.
അത് ഗിൽഡ്ഫോർഡ് ഡഡ്ലി ആണോ?
ഇത്തരമൊരു ചെറ്റയെ വിവാഹം കഴിക്കുന്നത് ജയ്നിന് സങ്കൽപ്പിക്കാനാകാത്തതായിരുന്നു.
ജെയ്നിന് ഒരു അത്ഭുതം ആവശ്യമാണ്.
അത്തരം അത്ഭുതങ്ങൾ പ്രവർത്തിക്കുവാൻ സാധിക്കുന്നത് വിശുദ്ധർക്കും...
പിന്നെ രാജാക്കന്മാർക്കും മാത്രമാണ്.
എഡ്വേർഡ് രാജാവ് ഒൻപതു വയസ്സുള്ളപ്പോഴാണ് ഭരണമേൽക്കുന്നത്,
അദ്ദേഹത്തിൻ്റെ പിതാവ് ഹെൻട്രി എട്ടാമൻ മരിച്ചു കഴിഞ്ഞപ്പോൾ.
എഡ്വേർഡിൻ്റെ ജീവിതം തൻ്റെ പ്രിയപ്പെട്ട കസിൻ ജെയ്നിനൊപ്പം
ഉല്ലാസകരമായ ദിനങ്ങൾ ചെലവഴിക്കുന്നതിൽ നിന്ന് മാറി,
ആധിപത്യ സ്വഭാവമുള്ള ഉപദേഷ്ടാക്കൾ സ്വന്തം രാജ്യം താൻ
എങ്ങനെ ഭരിക്കണം എന്ന് പറയുന്നത് അനുസരിക്കുന്നതിൽ എത്തി.
മൂന്ന്, രണ്ട്, ഒന്ന്.
മൃഗ-മാനവർക്കെതിരായ വികലമായെഴുതിയ പ്രസ്താവനകൾ
വായിക്കുന്നത് ഉൾപ്പെടെയുള്ള കാര്യങ്ങൾ.
എന്തെങ്കിലും പ്രശ്നമുണ്ടോ മഹാരാജൻ?
എൻ്റെ ഭടന്മാരേ...
എനിക്കിന്ന് നിങ്ങൾക്കൊപ്പം ഉണ്ടായിരിക്കണമെന്ന് ആഗ്രഹമുണ്ട്, ഒപ്പം
നിങ്ങളെന്നെ "സുഹൃത്തേ" എന്നു വിളിക്കുമെന്നും.
അദ്ദേഹം എഴുതിക്കൊടുത്തതല്ല വായിക്കുന്നത്.
തീർച്ചയായും ലോർഡ് സെയ്മൂർ.
കസേര കൊണ്ടുവരൂ.
പോരാട്ടത്തിൻ്റെ വേഗം ഞാനൊരിക്കലും അറിയില്ല.
അല്ലെങ്കിൽ ഒന്നിച്ചു പോരാടുന്നതിൻ്റെ സന്തോഷം.
പക്ഷേ ഞാൻ നിങ്ങൾക്കു നൽകുന്നത് എൻ്റെ അളവില്ലാത്ത ബഹുമാനവും
നന്ദിയുമാണ്, നിങ്ങളുടെ ധീരതയ്ക്കും ശൗര്യത്തിനും.
അങ്ങനെ നാം നമ്മുടെ ജനങ്ങൾക്ക് ഉറപ്പുനൽകുന്നു,
അവർ എന്നേയ്ക്കും ഇംഗ്ലണ്ടിൽ സുരക്ഷിതരാണെന്ന്!
രാജൻ.
ഇരിക്കാമോ?
എല്ലാവരും പോകുന്നതുവരെ കാത്തിരിക്കൂ.
ആ കറുത്ത കുതിരകളിൽ വന്ന പുതിയ ഭടന്മാർ ആരായിരുന്നു?
പറഞ്ഞു. ഓർക്കുന്നില്ലേ?
കിംഗ്സ്ലാൻഡ് ഭടന്മാർ. നമ്മുടെ നാടിനു ഭീഷണിയായ
മൃഗ-മാനവരിൽ നിന്ന് അങ്ങയെ സംരക്ഷിക്കുന്ന വിശിഷ്ട സേന.
ഉത്തരവിലെ ആദ്യ ഇനം...
മൃഗ-മാനവർ ഗ്രിംസ്ബിയിലേക്ക് ഒളിച്ചു കടക്കുന്നതിനിടെ പിടിയിലായി.
അത് സംഘം ആയിരുന്നു.
ശരിയാണ്.
മൃഗ-മാനവ പ്രതിരോധം എന്നു വിളിക്കപ്പെടുന്നത്.
മൃഗസമാനരായ കൊള്ളക്കാർ.
ഇത് ഡിവിഷൻ നിയമത്തിൻ്റെ പച്ചയായ ലംഘനമാണ്.
"മാനവ നഗരങ്ങളിലും, പട്ടണങ്ങളിലും വസ്തുവകകളിലും
"ഒരു മൃഗ-മാനവനും പ്രവേശനമില്ല."
-വധശിക്ഷയ്ക്കു വിധിച്ചോ? -തീർച്ചയായും, അതാണല്ലോ നിയമം.
പക്ഷേ അവർക്ക് കാട്ടിൽ ധാരാളം ഭക്ഷണം ലഭിക്കുമെന്നാണല്ലോ നിങ്ങൾ പറഞ്ഞത്.
അവരെന്തിന് ഗിംസ്ബിയിലേക്ക് ഒളിച്ചു കടക്കണം?
മനസ്സിലൊരു ശങ്ക, അതായത്, അങ്ങ് ഗ്രിംസ്ബിയിൽ പോയിട്ടുണ്ടോ?
അവരെ കൊല്ലരുത്. അവരെ കാട്ടിലേക്കോ മറ്റോ തിരിച്ചയയ്ക്കൂ.
എൻ്റെ കസിൻ ലേഡി ജെയ്ൻ ഗ്രേ എത്തിയിരിക്കുന്നു.
എല്ലാവരും പുറത്തുപോകൂ. പുറത്ത്.
രാജൻ.
നിർത്തൂ.
ഇപ്പോ എങ്ങനെയുണ്ട്? ജലദോഷം എങ്ങനെയുണ്ട്?
കുഴപ്പമില്ല. മോശമാണ്. പക്ഷേ കുഴപ്പമില്ല, കേട്ടോ.
എൻ്റെ പുതിയ നായ പെറ്റൂണിയയ്ക്ക് ഹലോ പറയൂ.
ഹലോ പെറ്റൂണിയ.
വളരെ സ്നേഹമുള്ളൊരു കുഞ്ഞു മൃഗം, കണ്മുന്നിൽ നിന്ന് മാറാൻ സമ്മതിക്കില്ല.
ഇവൾക്ക് നല്ല ഭംഗിയുണ്ട്.
പറയൂ ജെയ്നീ, നിൻ്റെ സഹോദരിമാർ എങ്ങനെയിരിക്കുന്നു?
മാർഗരറ്റ് ഇപ്പോഴും ചിത്രശലഭങ്ങളുടെ ചിറകുകൾ വലിക്കാറുണ്ടോ?
നമുക്കൊന്ന് പുറത്തേക്കിറങ്ങാം?
എനിക്കൊരു ഭീകരവാർത്ത അറിയിക്കാനുണ്ട്.
എൻ്റെ അമ്മ എന്നെ വിവാഹത്തിനു നിർബന്ധിക്കുന്നു. അങ്ങ് ഇടപെടുമോ?
ജെയ്ൻ, ഞാനതിന് അനുമതി നൽകിക്കഴിഞ്ഞു.
എന്തിന്?
എൻ്റെ അനുമതി ഇല്ലാതെ അങ്ങ് എന്തിന് എൻ്റെ വിവാഹത്തിന് അനുമതി നൽകണം?
കാര്യം മനസ്സിലാക്കൂ. നിൻ്റെ കുടുംബത്തിൻ്റെ സംരക്ഷണം നിൻ്റെ കടമയാണ്.
എനിക്ക് വിവാഹം കഴിക്കേണ്ട.
ഈ ജീവിതം ഞാൻ തെരഞ്ഞെടുത്തു എന്നാണോ?
നമുക്കെല്ലാം ഓരോ കടമകളുണ്ട്. നമ്മുടെ വിധി തീരുമാനിക്കപ്പെട്ടതാണ്.
പിന്നെ, നീ ഇതല്ലാതെ വേറെന്ത് ചെയ്യും?
എനിക്കൊരു ഭാര്യയാവേണ്ട, ആരുടെയോ ഉടമസ്ഥതയിലുള്ള വസ്തു...
എനിക്ക് മരിച്ചുകൊണ്ടിരിക്കുന്ന ഒരു രാജാവാകേണ്ട, പക്ഷേ നോക്കൂ.
അങ്ങ് മരിക്കുകയല്ല!
ആണോ?
എനിക്ക് മഹാരോഗമാണ്.
ഞാനാവും ഇതിൽ നിന്ന് ആദ്യം സുഖമാവുക എന്ന് കരുതുന്നോ?
രാജ്യം കുഴപ്പത്തിലാണ്.
-ശ്രമിക്കുന്നു, പക്ഷേ ഞാനുടനേ മരിക്കും. -ഇല്ല.
ഇല്ല, അങ്ങനെ പറയരുത്.
ഇതാണ് യഥാർത്ഥ ലോകം.
രാജാക്കന്മാർ മരിക്കുന്നിടത്ത്. ആഢ്യസ്ത്രീകൾ വിവാഹിതരാകും.
പിന്നെ നീ പറഞ്ഞ മനുഷ്യൻ,
അയാൾ അത്ര മോശക്കാരനാവില്ല.
അയാളുടെ പിതാവ് എൻ്റെ ഉപദേശകരിൽ ഒരാളാണ്.
നീ അയാളെ വേഗത്തിൽ മെച്ചപ്പെടുത്തും, നീ എന്നെ മെച്ചപ്പെടുത്തിയ പോലെ.
എനിക്ക് മെച്ചപ്പെടണമായിരുന്നോ എന്നതാണ് ഇപ്പോഴത്തെ ചോദ്യം.
വിവാഹം എന്നാൽ നല്ല രസമായിരിക്കും എന്നാണ് ഞാൻ എപ്പോഴും കരുതിയത്.
ഒരു പങ്കാളി, ഒരു സുഹൃത്ത്.
നമ്മളെ ചിരിപ്പിക്കാൻ ഒരാൾ, നാം ഒറ്റയ്ക്കല്ല എന്ന് പറയാൻ ഒരാൾ.
സ്വയം തെരഞ്ഞെടുക്കുന്ന ഒരാളെ മാത്രമേ ഞാൻ വിവാഹം കഴിക്കൂ എന്നാണ് ഞാൻ കരുതിയത്.
ജാനി... അത് വെറും ബാലിശമാണ്.
മേരി രാജകുമാരിയും ചുരുക്കത്തിൽ ബെസ് എന്നു വിളിക്കുന്ന എലിസബത്ത് രാജകുമാരിയും,
ഹെൻട്രി രാജാവിൻ്റെ രണ്ട് നിർഭാഗ്യവതികളായ ഭാര്യമാരുടെ ഉപേക്ഷിക്കപ്പെട്ട മക്കളാണ്.
അവരുടെ സഹോദരൻ എഡ്വേർഡ് ഏറ്റവും ഇളയതാണ്,
പക്ഷേ കിരീടം ആദ്യം കിട്ടി,
-കാരണം, അറിയാമല്ലോ, സ്വന്തം ലിംഗം മൂലം. -വേഗമാകട്ടെ ബെസ്.
രാജകുമാരിമാരേ.
ഞങ്ങളുടെ സഹോദരൻ എവിടെ?
അദ്ദേഹം തോട്ടത്തിലുണ്ട്, ലേഡി ജെയ്ൻ ഗ്രേയ്ക്കൊപ്പം ഉരുട്ടുവണ്ടിയിൽ.
ലേഡി ജെയ്ൻ ഗ്രേയോ?
സഹോദരിമാരേ!
രാജൻ!
മോനേ! സെയ്മൂർ, പൈ.
നീ ആകെ കോലംകെട്ടു!
ഞാൻ അത്രയ്ക്ക് മോശമാണെന്ന് എനിക്കു തോന്നുന്നില്ല.
ഹലോ സഹോദരാ. കസിൻ ജെയ്ൻ.
രാജകുമാരിമാരേ, കണ്ടതിൽ സന്തോഷം.
ബെസ് മോളേ, ജെയ്നും ഞാനും കുറച്ച്...
ബ്ലാക്ക്ബെറി പൈ!
നിനക്കിഷ്ടമുള്ളത്.
മേരി, നന്ദി.
പാവം അനിയൻ. മഹാരോഗം വന്നു മരിക്കുന്നത് വല്ലാത്തൊരു മരണം തന്നെയാണ്.
ചുമച്ചുചുമച്ച്, അവസാനം ശ്വാസകോശം പുറത്തുവരും വരെ ചുമയ്ക്കും.
എഡ്വേർഡ്?
സഹോദരാ...
രാജൻ?
എഡ്വേർഡ്!
ജെയ്ൻ!
അദ്ദേഹത്തിന് ശ്വസിക്കാനാവുന്നില്ല. മഹാരോഗം കാരണമാ.
കാവൽക്കാരേ, ഡോക്ടർ ബട്ട്സിനെ കൊണ്ടുവരൂ!
നമുക്ക് പൾമൊണേറിയ വേണം. ലങ്ങ്വോർട്ട്.
ലൈലാക്ക് പുഷ്പം, അവിടെ നട്ടിരിക്കുന്നത്, പ്ലീസ്.
എന്നെ നോക്കൂ.
വേഗം!
ഇത് ചവയ്ക്കൂ.
ഒന്ന് ശ്വസിക്കൂ.
-ജെയ്ൻ രാജാവിൻ്റെ ജീവൻ രക്ഷിച്ചു. -ജെയ്ൻ രാജാവിൻ്റെ ജീവൻ രക്ഷിച്ചു.
ഞാനെത്തി!
ഡോക്ടർ ബട്ട്സ്.
ഞാനെത്തി.
രോഗം ഒരിക്കൽക്കൂടി വന്നു. അയ്യോ! ഞാൻ ഫോർസപ്സ് മറന്നു.
നിങ്ങളിങ്ങോട്ടു നോക്കരുത്. ഞാൻ അകത്തേക്കിടുകയാണ്.
അത് ആവേശകരമായിരുന്നു, അല്ലേ?
ആവേശകരമോ? എനിക്ക് എഡ്വേർഡിനെ ഇങ്ങനെ വിട്ടിട്ട് പോകാനാവില്ല.
ഡോക്ടറുടെ പക്കൽ എൽഫ്ഡോക്ക് ഉണ്ടോ എന്ന് ചോദിക്കാമോ? ഒരു പച്ചമരുന്നാണത്.
മഹാരാജാവിന് ഈ രാജ്യത്തെ ഏറ്റവും മികച്ച ചികിത്സയാണ് ലഭിക്കുന്നത്. റ്റാ-റ്റാ.
ഞാൻ ഒരു കാര്യം പറഞ്ഞോട്ടേ രാജൻ?
മൂത്രം ചേർത്ത് തിളപ്പിച്ച കിറ്റൻ റ്റീ.
ഒരു വൃദ്ധൻ്റെ മൂത്രമാവും നല്ലത്.
-കൊള്ളാം. -കിറ്റൻ റ്റീ വേണ്ട. നന്ദി.
രാജൻ! ഞാനിപ്പോഴാണ് അറിഞ്ഞത്...
-അവസാനം ഇയാൾ വന്നല്ലോ. -ജെയ്ൻ എവിടെ?
എന്താ, അവളെ വീട്ടിലേക്കയച്ചു.
അങ്ങയുടെ പിൻഗാമിയെ നിയമിക്കാനുള്ള സമയം വന്നെത്തിയിരിക്കുന്നു.
എനിക്കറിയാം.
എനിക്ക് മരണത്തെ ഭയമില്ല.
അത് സത്യമല്ല, എനിക്ക് ഭയമുണ്ട്.
അങ്ങേയ്ക്ക് ഒരായിരം സിംഹങ്ങളുടെ ശക്തിയുണ്ട്.
രാജൻ, ലോർഡ് പ്രൊട്ടക്ടർ എന്ന നിലയിൽ എന്നിൽ നിക്ഷിപ്തമായിരിക്കുന്നത്
അങ്ങയുടെ മൂത്ത സഹോദരി മേരിയാണ് സിംഹാസനത്തിൻ്റെ യഥാർത്ഥ അവകാശി എന്നും
ഇവിടം ആക്രമിച്ചു വിളയാടുന്ന മൃഗ-മാനവരിൽ നിന്നും രാജ്യത്തെ
രക്ഷിക്കാനുള്ള ഒരേയൊരു മാർഗ്ഗമാണ് അതെന്നും ഉറപ്പിക്കുക എന്ന ദൗത്യമാണ്.
നിങ്ങൾ ഇത്ര നാടകീയമാക്കേണ്ട ആവശ്യമുണ്ടോ?
രാജ്യം മുഴുവനും ഇത് അംഗീകരിക്കുന്നുണ്ട്.
ഞാൻ അംഗീകരിക്കുന്നില്ല.
നമുക്ക് ഒരു നിമിഷം ഇതെപ്പറ്റി ആലോചിക്കാൻ എടുക്കാം.
നോക്കൂ, മേരി രാജകുമാരിയുടെ അമ്മ കാതറിൻ
യഥാർത്ഥത്തിൽ അങ്ങയുടെ അച്ഛൻ്റെ സഹോദരൻ ആർതറിൻ്റെ ഭാര്യയായിരുന്നു,
അനന്തരാവകാശി, ആ പറഞ്ഞു പഴകിയ കഥ ഓർമ്മയുണ്ടോ?
പിന്നെ, ആർട്ടി മരിച്ചപ്പോൾ,
ഒരിക്കലും അവർ തമ്മിൽ ബന്ധപ്പെട്ടിട്ടില്ല എന്നവൾ പ്രഖ്യാപിച്ചു,
അങ്ങനെ താനൊരു കന്യകയാണെന്ന് പ്രഖ്യാപിച്ച് ആ വിവാഹം അസാധുവാക്കി
പുതിയ രാജാവിനെ വിവാഹം കഴിക്കാനാകും,
പക്ഷേ, നോക്കൂ, ആരെയാണ് നാം വിഡ്ഡികളാക്കുന്നത്? സ്പെയിൻകാരെ!
എന്തായാലും ഹെൻട്രി കാതറിനെ വിവാഹമോചനം ചെയ്തു,
അപ്പോൾ മേരിയുടെ അവകാശവാദത്തിന് എന്തെങ്കിലും നിയമസാധുതയുണ്ടോ?
സാങ്കേതികമായി, അവളൊരു തന്തയില്ലാത്തവളാണ്.
ഇനി, ബെസ് രാജകുമാരിയെപ്പറ്റിയോ?
അവളുടെ അമ്മ ഒരു മൃഗ-മാനവൻ ആയിരുന്നു. ഒരിക്കലും ആളുകൾ അത് അംഗീകരിക്കില്ല.
നിങ്ങൾ പറയുന്നത് തീർത്തും ശരിയാണ് സെയ്മൂർ.
ഇനി, മറ്റാരെങ്കിലും ഉണ്ടെന്നു കരുതുക.
നേരിട്ട് രാജപാരമ്പര്യമുള്ള ഒരാൾ.
ഒരുപക്ഷേ ഒരുന്നത കുലജാതനായ മാനവനുമായി വിവാഹനിശ്ചയം കഴിഞ്ഞയാൾ.
എനിക്കറിയില്ല, എന്നാലും പറയുന്നു, ഒരു മകനുണ്ടാകുന്നതുവരെ
കിരീടം ധരിച്ച് ഭരിക്കാൻ സാധിക്കുന്നയാൾ.
ലേഡി ജെയ്ൻ.
ലേഡി ജെയ്ൻ ഗ്രേ? അങ്ങയുടെ കസിനോ?
എന്തൊരു അത്യാശ്ചര്യകരമായ ആശയം.
ജെയ്ൻ രാജ്ഞി? അത് വളരെ മോശമായ ആശയമാണ്.
ഇത് മഹാരാജാവിൻ്റെ ആശയമാണ്, നിങ്ങളത് മോശം എന്നു പറയുന്നോ?
അവളൊരു പെൺകുട്ടിയാണ്. പെൺകുട്ടികൾക്ക് ഭരിക്കാനാവില്ല.
ജെയ്നിന് ഭരിക്കാം, നമ്മുടെ സഹായത്തോടെ,
അവളുടെ ആദ്യത്തെ പുത്രൻ രാജാവാകുന്ന സമയം വരെ.
എത്ര സന്തോഷകരമായ യാദൃച്ഛികത്വം. ജെയ്നിൻ്റെ വരൻ നിങ്ങളുടെ മകനാണല്ലോ.
ഭാവി രാജാവ് അയാളുടെ ചെറുമകനായിരിക്കും.
ദൈവമേ. ഞാനത് ആലോചിച്ചില്ല.
ജെയ്ൻ രാജ്ഞി. അസംബന്ധമാണത്.
-കേട്ടിട്ട് കൊള്ളാം, അല്ലേ? -വഴക്കിടുന്നത് നിർത്ത്.
ഞാനെൻ്റെ തീരുമാനം എടുത്തുകഴിഞ്ഞു.
എൻ്റെ വിൽപ്പത്രം ചാൻസറിയിൽ കൊണ്ടുപോയി സൂക്ഷിച്ചുവയ്ക്കൂ.
ഞാൻ മരിച്ചാൽ മാത്രമേ ഇത് തുറക്കാവൂ.
അതിനു മുമ്പ് തുറക്കരുത്.
ഒന്നു ചോദിക്കട്ടെ, ഇത് നന്നാക്കാൻ ഇനിയും കുറേ സമയം പിടിക്കുമോ?
ഞാനൊരു കുതിരയെ എടുത്ത് പൊക്കോളാം. അടുത്താണ് താമസം.
ലോർഡ് സെയ്മൂറിന് അത് ഇഷ്ടമാവില്ല മാഡം.
എങ്കിൽ, ഞാനീ തണുപ്പത്ത് നിന്ന് മരിച്ചു പോകുന്നത് അദ്ദേഹത്തിന് ഒട്ടും ഇഷ്ടമാവില്ല.
അങ്ങനെത്തന്നെയാണ് എൻ്റെ കസിനും. രാജാവ്.
ഡഡ്ലി, എടോ പന്നിമുഖമുള്ള പാമ്പേ!
പന്നിയും ഒരു പാമ്പും കൂടിയോ?
ഇത് അനന്തരാവകാശത്തെപ്പറ്റിയാണ്.
എന്തുതന്നെയായാലും ഞാൻ എഡ്വേർഡ് രാജാവിൻ്റെ ഇഷ്ടത്തിനു മുന്നിൽ വണങ്ങും.
തന്നെ പിശാച് പിടിച്ചുകൊണ്ടു പോകട്ടെ ഡഡ്ലി!
താൻ ശരിക്കും സമാധാനിക്കേണ്ടതുണ്ട്. ഇത്രയും ദേഷ്യം വിഷതുല്യമാണ്.
എനിക്ക് സാധിക്കില്ല.
നന്നായി ശ്വസിക്കെൻ്റെ മനുഷ്യാ.
അദ്ദേഹം മേരി രാജകുമാരിയിൽ ശരിയായ പിൻഗാമിയെ കണ്ടെത്തുമെന്ന് കരുതാം.
അദ്ദേഹം ലേഡി ജെയ്നിനെ തെരഞ്ഞെടുത്താൽ,
പിന്നീട് സംഭവിക്കുന്നതിന് ഞാൻ ഉത്തരവാദിയായിരിക്കില്ല.
അതു ശരിയാണ്, പിന്നീട് സംഭവിക്കുന്നതിന് താൻ ഉത്തരവാദിയായിരിക്കില്ല.
താൻ ഒരധികപ്പറ്റായിരിക്കും.
ഇനി, താനെന്നെ അനുവദിച്ചാൽ, എനിക്കൊരു വിവാഹത്തിൻ്റെ തയ്യാറെടുപ്പുകൾ ചെയ്യണം.
ലോർഡ് സെയ്മൂർ.
അതെനിക്കു തരൂ.
സെയ്മൂർ, ഞാനെൻ്റെ തീരുമാനം എടുത്തുകഴിഞ്ഞു, എനിക്ക് വിശ്രമിക്കണം.
രാജൻ, അങ്ങ് ഭക്ഷണം കഴിക്കണം.
മേരി രാജകുമാരിയുടെ ബ്ലാക്ക്ബറി പൈ. അവളൊരു മിടുക്കിയാണ്, അല്ലേ?
എപ്പോഴും അങ്ങയുടെ ആരോഗ്യം നോക്കുന്നു...
കാവൽക്കാരേ, ഈ നായയെ കൂട്ടിൽ കൊണ്ടുപോയി കൊല്ലൂ.
-വേണ്ടാ! -അങ്ങ് ശാരീരികമായും മാനസികമായും ദുർബലനാണ്.
ഇതിനെ കൊല്ലണം.
ആ സന്തോഷം എനിക്കിരിക്കട്ടെ.
എൻ്റെ നായയെ തൊടരുത്.
കടന്നു പോകൂ.
ജെയ്നിൻ്റെ ജീവിതത്തിൽ ആദ്യമായി,
അവളെവിടെയാണെന്ന് ആർക്കും അറിയില്ല.
അവൾ ഏകയും സ്വതന്ത്രയുമാണ്.
അവൾക്കിനി രക്ഷപ്പെടാം. വടക്കോട്ട് യാത്ര ചെയ്യാം. കണ്ടെത്താം...
അല്ല, അവളുടെ വിധി നിർമ്മിച്ചെടുക്കാം.
ഒരു നിമിഷം, അതെന്താണ്?
കാവൽക്കാർ! ഒരു അന്വേഷണസംഘം, എഡ്വേർഡ് രാജാവും അവളുടെ ക്രൂരയായ അമ്മയും
വെവ്വേറെയോ ഒന്നിച്ചോ അവളെക്കണ്ടെത്താൻ അയച്ചത്.
പക്ഷേ ക്ലാസിക്കുകളിൽ പറയുന്നതുപോലെ, "ഇന്നുവേണ്ട ചെകുത്താനേ."
ജെയ്നിന് ഒളിക്കാൻ ഒരിടം വേണം.
മരംവെട്ടുകാരൻ്റെ ഒഴിഞ്ഞ കൂരപോലെ ഒന്ന്,
അല്ലെങ്കിൽ ഒരു വൈക്കോൽക്കൂന, ഒന്നു നോക്കിയേക്കാം എന്ന് ആരും കരുതാത്ത ഒരിടം.
-നടക്കട്ടെ! ചെയ്യ്! -അതേ, ഞാൻ ജയിച്ചു!
-കള്ളക്കളി കളിച്ചെടീ നായെ. -ഇല്ലെടാ മരത്തലയാ.
-പോടാ. -ഞാൻ പറയുവാ...
ഞാൻ ഒന്ന് ഇടപെട്ടോട്ടേ?
പഞ്ചഗുസ്തി പഴയൊരു കലയാണ്.
വിജയിയ്ക്ക് വിനയവും പരാജിതന് മാന്യതയും വേണം.
പോയിത്തുലയെടോ മന്ദബുദ്ധീ.
അതേ, പോയിത്തുലയ്!
ശരി. ഞാൻ പോയേക്കാം.
ഞങ്ങളിനി തൻ്റെ കുടലെടുക്കും.
എങ്ങനെ കുടലെടുക്കും?
ഇതാണോ അന്വേഷിക്കുന്നത്?
എന്നെ എല്ലാവരും ശ്രദ്ധിക്കുന്ന നിലയ്ക്ക്, ഞാൻ നിങ്ങളെ ഒരു കവിതകൊണ്ട് കൊന്നേക്കട്ടേ?
-വേണ്ട. -താമസിച്ചുപോയി.
ഞാനൊരു സത്രത്തിൽ വച്ച് മരിക്കാൻ തീരുമാനിച്ചു
-അവിടെ മദ്യമുണ്ടാവും എൻ്റെ മരിക്കുന്ന... -വായുടെയടുത്ത്!
നന്ദി! കുടിക്കൂ! ദയവായി. വേഗമാകട്ടെ.
പ്രേക്ഷകർക്ക് ഒരുറപ്പു നൽകാൻ ആഗ്രഹിക്കുന്നു,
അതായത് പ്രഥമദൃഷ്ട്യാ അനുരാഗം എന്നൊന്നില്ല.
എന്നാൽ പ്രഥമദൃഷ്ട്യാ കാമമോ?
ഉണ്ട്. തീർച്ചയായും ഉണ്ട്.
അപ്പോൾ, നിങ്ങളിവിടെ പതിവായി വരാറുണ്ടോ?
ആ വരി ചരിത്രത്തിൽത്തന്നെ ആദ്യമായി ഉപയോഗിക്കുന്ന ആൾ ജെയ്ൻ ആണ്.
പിന്നെ രണ്ടു സെക്കൻ്റ് കഴിഞ്ഞ് അതെപ്പറ്റി പശ്ചാത്തപിക്കുന്ന ആദ്യത്തെയാളും.
വൗ!
അയ്യോ.
അതാണോ നിങ്ങളുടെ മറുപടി?
അപ്പോൾ നിങ്ങൾക്ക് മേശമേൽ കയറിനിന്ന് നാടോടിക്കവിയുടെ കവിതകൾ പാടാം,
-എന്നാൽ ഒരു സാമാന്യ ക്ഷമാപണം വയ്യ? -"അയ്യോ" എന്നു ഞാൻ പറഞ്ഞു.
നിങ്ങൾ "വിന" എന്നത് ശരിക്കല്ല ഉച്ചരിച്ചത്. വിന.
എവിടുന്നാ ലാറ്റിൻ പഠിച്ചത്, വഴിവക്കിൽ നിന്നോ?
വഴിവക്കിന്ന് ആരാ ലാറ്റിൻ പഠിപ്പിക്കുക?
-കാര്യം മനസ്സിലാക്കുന്നില്ല. -എന്നുവച്ചാൽ?
നിങ്ങളുടെ തറ ലാറ്റിനും തീന്മേശയിലെ മോശം പെരുമാറ്റവും.
നമ്മളൊരു തീന്മേശയിലാണോ? അല്ല.
കാര്യം മനസ്സിലാക്കുന്നില്ല.
ആരെങ്കിലും തന്നോടു പറഞ്ഞോ താനൊരു പാണ്ഡിത്യ നാട്യക്കാരിയാണെന്ന്?
ഞങ്ങളുടെ നാട്ടിൽ പാണ്ഡിത്യ നാട്യം ഒരു ഗുണമാണ്.
ഞങ്ങളുടെ നാട്ടിൽ സൗമ്യത വാക്ചാതുരിയെ പിന്നിലാക്കും.
സൗമ്യത സാധുക്കൾക്കുള്ളതാണ്.
സൗമ്യത മര്യാദയുള്ളവർക്കുള്ളതാണ്.
ഞാൻ കണ്ടതിലേക്കും മര്യാദയില്ലാത്തയാൾ താനാണ്.
ശരി, രാവേറെയായിട്ടില്ല. ഇടപഴകി നോക്കൂ.
നോക്കാം.
-ശുഭരാത്രി. -നിൽക്കൂ.
താനാരാണ്?
ഒന്നു മാറൂ.
ഇല്ലില്ല.
നിങ്ങളിവിടെ വരാൻ പാടില്ല.
ഒരു ഡ്രിങ്കിനായി വന്നതാ സുഹൃത്തേ.
ഇവിടെ പ്രശ്നമുണ്ടാക്കരുത്.
അവൻ മാന്യമായി ചോദിക്കുകയാണ്.
ഒരു പ്രശ്നവുമുണ്ടാക്കില്ല. എൻ്റെ വാക്ക്.
ഞാൻ ഇല്ലെന്നു പറഞ്ഞു. പോകൂ.
എന്തിനാ അവരെ പുറത്താക്കുന്നത്?
ശുഭ സായാഹ്നം!
-എന്നോടൊപ്പം വരൂ. -വന്നതുതന്നെ!
എന്താ?
നാശം!
ഞാൻ പറഞ്ഞു, എൻ്റെ നല്ലവരായ ജനങ്ങളേ നിങ്ങൾക്ക് ശുഭ സായാഹ്നം എന്ന്.
ഞങ്ങൾക്ക് പൂർണ്ണാധികാരത്തോടെ പറയാനാകും
ഒരു മൃഗ-മാനവൻ ഇവിടെ ഉണ്ടെന്ന്.
ആർച്ചെർ എന്നു പേരുള്ളയാൾ.
അവനെ കൊള്ള, തീവെപ്പ്, രാജ്യദ്രോഹം എന്നിവയ്ക്ക് അന്വേഷിക്കുന്നു.
രാജ്യദ്രോഹം. അത് പുതിയതാ.
എന്നാലും അത് ഞാൻ ശ്രമിക്കാറുണ്ട്.
കീടങ്ങളെ വേട്ടയാടുമ്പോൾ എനിക്ക് വല്ലാതെ ദാഹിക്കും.
അവനെ വിട്ടുതാ, ഇല്ലെങ്കിൽ ഓരോന്നിനെയും മുക്കിക്കൊല്ലും.
നീ എന്തുപറയുന്നു? നീ അത് ചെയ്യുമോ?
ശരി, അത് വിട്ടേക്ക്.
അവരെ വെറുതേ വിട്ടുകൂടേ കൊള്ളക്കൂട്ടങ്ങളേ.
ഞാനാണ് ആർച്ചെർ.
എന്നാൽ നീ എൻ്റെ കൂടെ വരികയാണ്.
ശരി, നമുക്കുപോകാം.
മാറ്!
കൊല്ലതിനെ!
ഈ വാതിൽ പുറത്തേക്കുള്ളതാണ്.
ആ നശിച്ച കരടിയെ കൊല്ല്!
ഇത് ഭ്രാന്താണ്! കാര്യങ്ങൾ ഇങ്ങനെയാവും എന്ന് എനിക്കറിയില്ലായിരുന്നു.
താനിതുവരെ ഒരു ബാറിൽ ഒരു കരടിയെ കണ്ടിട്ടില്ലേ?
അവരെയെല്ലാം കൊണ്ടുവാ!
ഹേയ്.
ഹേയ്! കൂടുതൽ ഭടന്മാർ എത്തുന്നു!
ആർച്ചെർ, അവരെത്തി!
നമുക്കിവിടുന്ന് പോകാം, വേഗം!
സൂസന്ന!
സൂസന്ന, വാ!
അവസാന അവസരം. എൻ്റെകൂടെ വാ.
ഇല്ല.
-നീയെന്താണിവിടെ ചെയ്യുന്നത്? -നീയോ?
സൂസന്ന! വാ! നമുക്ക് പോകാം!
-എനിക്ക് വിഷമമുണ്ട്. -എനിക്കും.
നമുക്കിവിടെ എന്താ ഉള്ളത്. മൃഗ-മാനവനോ കന്യകയോ?
-കന്യക. -മുറിപ്പാൻ്റിട്ട ഒരു മാനവ കന്യകയോ?
-എനിക്ക് തോന്നുന്നില്ല... -സൂസന്ന, പോ!
സാത്താൻ്റെ സന്തതികളെ സഹായിക്കുന്നോ? നിന്നെ നാടുകടത്താൻ ഇതുമതി.
നാടുകടത്തൽ, സത്യത്തിൽ കുഴപ്പമില്ല.
പകരം ഒരു മുക്കിക്കൊല്ലലായാലോ?
ഇവളെ കൊണ്ടുപോകൂ!
ഈലുകൾ.
രുചികരമാണ്.
നമുക്കിത്തിരി രുചിച്ചാലോ?
രാജൻ.
-ഒരു മൃഗ-മാനവൻ! -ശാന്തനായി ഞാൻ പറയുന്നത് കേൾക്കൂ.
അങ്ങയുടെ മുതുമുത്തശ്ശി അയച്ചതാണെന്നെ.
കള്ളം പറയുകയാ! എൻ്റെ മുതുമുത്തശ്ശി മരിച്ചു. കാവൽക്കാരേ!
ആണോ? പിന്നെ ഇത് ആരെനിക്കു തന്നു?
ബീസ്റ്റോ കുരിശ്.
അവരെ അതോടൊപ്പമാണ് മറവുചെയ്തത്.
അല്ല, അല്ലായിരുന്നു. അവർ മരിച്ചില്ല.
അവരെന്നെ ഇവിടേക്കയച്ചത് അങ്ങേയ്ക്ക് മഹാരോഗമില്ലെന്ന് അവർ കരുതുന്നതിനാലാണ്.
അവർക്ക് തോന്നിയത് ശരിയാണ്.
അങ്ങേയ്ക്ക് വിഷം തരികയാണ്.
അങ്ങയുടെ ഭക്ഷണത്തിൽ അതിൻ്റെ മണമുണ്ട്.
എനിക്കറിയാം. മനസ്സിലാക്കാൻ ഒരുപാടുണ്ട്.
അല്ല, അത് ഒരുപാടു കാര്യങ്ങൾ വിശദീകരിക്കുന്നു.
നമുക്ക് ഉടൻ അവരുടെയടുത്ത് പോകണം.
പക്ഷേ ആരാണ് എനിക്ക് വിഷം തരുന്നത്?
എനിക്കറിയില്ല. പക്ഷേ നമുക്കിപ്പോൾ അങ്ങയെ ഇവിടുന്ന് കടത്തണം.
ക്ഷമിക്കണം, എനിക്ക് ധരിക്കാൻ വല്ലതും ഉണ്ടോ?
ഞങ്ങൾ രൂപം മാറുമ്പോൾ സാധാരണ നഗ്നരായിരിക്കില്ല,
പക്ഷേ ഞാൻ, ഇതിനു കാരണം...
അതൊരു നീണ്ട കഥയാണ്. ഞാൻ മറ്റൊരിക്കൽ പറയാം.
അവിടെ ഒരു വസ്ത്രമുണ്ട്.
ചിയേഴ്സ്.
ഈ നിമിഷത്തിൽ, എഡ്വേർഡിന് രണ്ട് പ്രധാന വെളിപാടുകളുണ്ട്.
ഒന്ന്, നായപ്പെണ്ണ് സത്യമാണ് പറയുന്നത്.
രണ്ട്, അയാൾക്ക് സ്ത്രീകളോട് പ്രണയാഭിമുഖ്യമില്ല.
നഗ്നരായ സ്ത്രീകൾ പുരുഷന്മാരെപ്പോലെ ഇരിക്കുമെന്ന് അയാൾ കരുതി.
എഡ്വേർഡ് പുറം ലോകം കാണാത്ത ഒരു ജീവിതമാണ് നയിച്ചത് എന്നോർക്കണം.
ഇനി അങ്ങ് വേഷം ധരിക്കൂ, നമുക്കിവിടുന്ന് എത്രയും വേഗം പോകാം.
-ഞാൻ നിൻ്റെ കൂടെ എങ്ങും വരുന്നില്ല. -എന്ത്? അതെന്താ?
അത്, അഞ്ചുമിനിറ്റു മുമ്പുവരെ നീയൊരു നായയായിരുന്നു.
ഞാൻ രാജാവാണ്, ആരോ എന്നെ കൊല്ലാൻ ശ്രമിക്കുന്നു.
എനിക്കവരെ കണ്ടെത്തി ശിക്ഷിക്കണം.
-പക്ഷേ... -ഞാൻ പറഞ്ഞുകഴിഞ്ഞു.
മുത്തശ്ശിക്കിത് ഒട്ടും ഇഷ്ടമാവില്ല.
അകത്തേക്ക് വരൂ.
വിശപ്പില്ലേ രാജൻ?
ഇല്ല. അതെടുത്ത് കൊണ്ടുപോകൂ.
പ്രിയപ്പെട്ട പെറ്റൂണിയ, നീ എൻ്റെ ജീവൻ രക്ഷിച്ചു.
ശുഭ സായാഹ്നം രാജകുമാരീ.
എൻ്റെ അനിയൻ എങ്ങനെയിരിക്കുന്നു?
ആരോഗ്യം വളരെ മോശം.
-പിന്നെ അവൻ്റെ പിന്തുടർച്ചാ വിൽപ്പത്രം... -തയ്യാർ.
എങ്കിലും...
"എങ്കിലും?"
എന്തെങ്കിലും സംഭവിച്ചോ?
-ഇല്ല. -സംഭവിച്ചത് പറയൂ.
ഒന്നും സംഭവിച്ചില്ല.
നീയാണ് സ്വാഭാവികമായ തെരഞ്ഞെടുപ്പ് ചക്കരേ.
രാജ്യം മുഴുവനും നീ അദ്ദേഹത്തെ പിന്തുടരണമെന്ന് ആഗ്രഹിക്കുന്നു.
ഞാൻ രാജ്ഞിയാകും,
പിന്നെ ഞാൻ സാത്താൻ്റെ സന്തതികളെ ഇംഗ്ലണ്ടിൽ നിന്ന് തുടച്ചു നീക്കും,
പിന്നെ എനിക്ക് അനാവശ്യ ശല്യങ്ങളൊന്നും ഉണ്ടാകില്ല.
അരുത്! ഞാൻ കള്ളം പറയുകയല്ല!
അതേ, ഒരു മുക്കിക്കൊല്ലൽ.
സംശയിക്കുന്ന ഒരു മൃഗ-മാനവനെ പീഡിപ്പിച്ച് രൂപംമാറാൻ നിർബന്ധിക്കുന്നു...
അല്ലെങ്കിൽ മരിക്കും.
ശരി! അടുത്തത് ആരാണ്?
ഇവളോ?
എന്ത്?
ഇവൾ ഒന്നിനെ രക്ഷപ്പെടാൻ സഹായിച്ചു. മൃഗ-മാനവനാവണം.
അല്ല, ഞാൻ മൃഗ-മാനവനല്ല.
അല്ല... നിങ്ങൾ...
ദയവായി അരുത്!
ഞാൻ രൂപം മാറില്ല, ഞാൻ മുങ്ങിപ്പോകും!
എനിക്ക് വേദനിക്കുന്നു.
അതിലാണ് കാര്യം മോളേ.
നിർത്തൂ!
അത് ലേഡി ജെയ്ൻ ഗ്രേ ആണ്,
എഡ്വേർഡ് രാജാവിൻ്റെ കസിൻ,
അവളെ മുക്കിക്കൊല്ലുന്നത് ഉടനടി നിർത്താൻ ഞാൻ നിങ്ങളോട് ഉത്തരവിടുന്നു.
അവന്മാരെ ചാട്ടവാറിനടിച്ച് കൊല്ലാം.
ഫ്രാൻസെസ് എപ്പോഴെങ്കിലും "ഐ ലവ് യു" പറഞ്ഞാൽ, അതിനോടടുത്ത് നിൽക്കും ഇത്.
അമ്മേ, കല്യാണക്കാര്യം.
പ്ലീസ്...
എന്നെ അയാളെക്കൊണ്ട് വിവാഹം കഴിപ്പിക്കരുത്.
ഞാനിത് ഒരിക്കലേ പറയൂ.
നീ നാളെ ഗിൽഡ്ഫോർഡ് ഡഡ്ലിയെ വിവാഹം ചെയ്തില്ലെങ്കിൽ,
ഞാൻ നിൻ്റെ സഹോദരി കാതറീനെ ലെസ്റ്റർ പ്രഭുവിന്
വിവാഹം ചെയ്തുനൽകാൻ നിർബന്ധിതയാകും. അയാളുടെ വിരലുകളും മറ്റും.
നിങ്ങളങ്ങനെ ചെയ്യില്ല.
നീയൊന്ന് നോക്ക്.
ജെയ്നിന് ഇഷ്ടമില്ലാത്ത വിവാഹത്തിൽ നിന്ന് രക്ഷപ്പെടാൻ ഒരു വഴി ആലോചിക്കാനായെങ്കിൽ.
പക്ഷേ അവളുടെ ചിന്തകൾ ആ സത്രത്തിലേക്കു തന്നെ തിരിച്ചു പോവുകയാണ്,
ആ ആകർഷണമുണർത്തുന്ന, എന്നാൽ ദേഷ്യം പിടിപ്പിക്കുന്ന ചെറുപ്പക്കാരനിലേക്ക്.
അങ്ങനെ ആകർഷണമുണർത്തുന്ന, എന്നാൽ ദേഷ്യം പിടിപ്പിക്കുന്ന യുവാക്കളുമായി സത്രങ്ങളിൽ
അധികസമയം ചെലവഴിക്കാനാകാത്തത് അവളുടെ ജീവിതത്തിലെ വലിയ അനീതികളിൽ ഒന്നായിരുന്നു.
അവളുടെ നിലനിൽപ്പു തന്നെ ഇപ്പോൾ ഒരു അനീതിയായി മാറും.
വിവാഹം. മാതൃത്വം. മരണം.
ധൃതഗതിയിൽ ഒന്നൊന്നായി, സ്ഥിതിവിവരക്കണക്കുകൾ എന്നൊന്നുണ്ടെങ്കിൽ.
ചാകെടീ പൂച്ചേ ചാക്. നിൻ്റെ ജീവനായി കേഴ്!
മാർഗരറ്റ്, പുറത്തുപോ!
നീ നിൻ്റെ കൃത്രിമച്ചോര സകലതിലും പുരട്ടുന്നത് വേലക്കാർക്ക് ഇഷ്ടമാവുന്നില്ല.
നിൽക്ക്, തിരിച്ചുവാ! മാർഗരറ്റ്, തിരിച്ചുവാ.
അവർ പോകുമ്പോൾ വയർ നിറഞ്ഞ് പോകണം.
അങ്ങ് പറയും പോലെ.
എന്ത്?
അത്, നീ നന്നായിരിക്കും.
അയ്യോ അതേ! സത്രങ്ങളിലെ പതിവു സന്ദർശകൻ. കുഴപ്പക്കാരൻ.
ലോർഡ് ഡഡ്ലിയുടെ മകൻ. ഒരു ലേഡി ജെയ്ൻ ഗ്രേയുടെ സ്വപ്ന കാമുകൻ.
ഞാനിതാ അവതരിപ്പിക്കുന്നു, ജെയ്നിൻ്റെ ഭാവിവരൻ,
ലോർഡ് ഗിൽഫോർഡ് ഡഡ്ലി.
പ്രിയപ്പെട്ടവരേ, നമ്മളിന്നിവിടെ കൂടിയിരിക്കുന്നത്
ലേഡി ജെയ്ൻ ഗ്രേയുടെയും
ലോർഡ് ഗിൽഡ്ഫോർഡ് ഡഡ്ലിയുടെയും
പരിശുദ്ധ വിവാഹ കൂദാശയിൽ പങ്കുകൊള്ളാനാണ്.
ലോർഡ് ഗിൽഡ്ഫോർഡ് ഡഡ്ലി...
എന്താ?
ഞാൻ, ഗിൽഡ്ഫോർഡ്, നിന്നെ സ്വീകരിക്കുന്നു, ജെയ്ൻ,
എൻ്റേതാകാനായി...
എൻ്റെ...
ഞാൻ വിവാഹം ചെയ്യുന്ന ഭാര്യയായി.
ഇന്നുമുതൽ ഒന്നിച്ചുണ്ടാവാനും നിലനിർത്താനും,
വിവാഹം ചെയ്യാമെന്ന് വാഗ്ദാനം ചെയ്യുന്നു.
ഇനി ലേഡി ജെയ്ൻ ഗ്രേ.
ഞാൻ, ജെയ്ൻ...
അവിടെ കുറച്ച്...
എന്തോ ഒന്ന്.
കുറച്ച്...
-ജെയ്ൻ! -അത് മഹാരോഗമാണ്!
ശരിശരി. ഒരുപാട് ചോദ്യങ്ങൾ
ഈ സീസണിൽ
കുപ്രസിദ്ധനായ ഗിൽഡ്ഫോർഡ് ഡഡ്ലിയെ ജെയ്ൻ വിവാഹം കഴിക്കുമോ?
എഡ്വേർഡ് രാജാവ് ഭ്രാന്തിയായ സഹോദരി മേരിയാൽ കൊല്ലപ്പെടുമോ?
ഞാനായിരിക്കും രാജ്ഞി.
നാടുവിട്ടുപോയ സൂസന്ന അതിജീവിക്കുമോ?
നിങ്ങൾ കണ്ടെത്തും, കാരണം നമ്മുടെ കഥ ആരംഭിച്ചിട്ടേയുള്ളൂ.
എന്നോട് എല്ലാം പറയൂ.
ജെയ്ൻ തനിക്ക് സഹിക്കാനാകാത്ത ഈ വിവാഹത്തിൽ കുടുങ്ങുമ്പോൾ...
ഞാൻ നിൻ്റെ പ്രഭുവായ ഭർത്താവാണ്!
...അവളെ ഏറ്റവും ദേഷ്യം പിടിപ്പിക്കുകയും...
-തനിക്കൊരു കഠാര വേണ്ടിവരും. -അതൊരു കഠാരയല്ല.
ഇതൊരു കഠാരയാണ്.
... അവൾ കണ്ടിട്ടുള്ളതിലേക്കും സുന്ദരനുമായ മനുഷ്യൻ...
...അപകടവും വേർതിരിവും നിറഞ്ഞ...
സഭയിൽ ആരോ എനിക്ക് വിഷം തരുന്നുണ്ട്.
...ഒരു ലോകത്തു ജീവിക്കുമ്പോഴും...
രാജ്യം മുഴുവൻ അപകടത്തിലാണ്.
...അവൾ മനസ്സിലാക്കുന്നു, ഒരുപക്ഷേ അവൾക്ക് എല്ലാക്കാര്യങ്ങളും അറിയില്ലെന്ന്.
നാശം.
ജീവിതം ഇതിലുപരി സങ്കീർണ്ണമാവാൻ ഇല്ലാതിരിക്കെ...
മാഡം, രാജാവ് നാടുനീങ്ങി.
...ജെയ്ൻ ഇംഗ്ലണ്ടിൻ്റെ രാജ്ഞിയായി നാമനിർദ്ദേശം ചെയ്യപ്പെടുന്നു.
രാജഭരണത്തെക്കാൾ പ്രധാനമായി മറ്റൊന്നുമില്ല.
-തീർച്ചയായും. -തീർച്ചയായും.
തീർച്ചയായും.
ഇപ്പോഴവൾ തെമ്മാടികൾ, രാജ്യദ്രോഹികൾ, ഉപജാപകർ,
വഷളന്മാർ, വിഡ്ഢികൾ എന്നിവരാൽ ചുറ്റപ്പെട്ടിരിക്കുന്നു.
കൊലപാതകികളും.
-നീ കൊല്ലപ്പെടുന്നതിൽ സ്വയം രസിക്കൂ. -രസിച്ചോളാം.
ഒന്നും പോരാഞ്ഞ്, അവളുടെ അമ്മയും.
എന്നോട്!
എനിക്ക് അമ്മച്ചിമാരെയാണ് നോട്ടം.
യഥാർത്ഥ സ്നേഹത്തിൻ്റെയും അതിസാഹസികതയുടെയും ഒരു ഇതിഹാസ കഥയ്ക്ക് തയ്യാറാണോ?
രാജ്യം മാറ്റം ആഗ്രഹിക്കുന്നു.
എനിക്ക് ഇംഗ്ലണ്ടിനെ സുഖപ്പെടുത്താനായേനെ.
നീ ഇത് ഉപേക്ഷിക്കുകയാണെന്ന് എനിക്കുതോന്നുന്നു.
ഞാനെൻ്റെ ജീവിതത്തിൽ ഒന്നും ഉപേക്ഷിച്ചിട്ടില്ല.
-ശരിക്കും? എന്നാൽ തെളിയിക്ക്. -ശരിക്കും.
തീർച്ചയായും നീ അങ്ങനെയാണ്.
ജെയ്ൻ!
ഇപ്പോൾ രക്ഷപ്പെട്ടില്ലെങ്കിൽ, നീ മരിക്കും.
അത് തുലഞ്ഞുപോകട്ടെ.
സമാധാനമായിരിക്കൂ പ്രിയപ്പെട്ടവരേ.
ഇതാണ് മൈ ലേഡി ജെയ്ൻ.
വരൂ. നിൻ്റെ രാജ്യം കാത്തിരിക്കുന്നു.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർശ്രീസായി സുരേന്ദ്രൻ